Diari Oficial de la Generalitat Valenciana


Sumari del DOGV 9347, del 25-05-2022 (2022/4592)

Extracte de la Resolució de 13 de maig de 2022, del vicerector d'Investigació i Transferència de la Universitat Jaume I de Castelló, per la que es convoquen ajudes dirigides als doctorands i doctorandes de l'Escola de Doctorat de la Universitat Jaume I que realitzen tesi doctoral en col·laboració amb una empresa de la Comunitat Valenciana i opten a la menció de doctorat industrial, per a les despeses de matrícula i la realització d'activitats formatives.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9347

Data del DOGV
:   25-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4592


Data del document
:   13-05-2022

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 13 de maig de 2022, del vicerector d'Investigació i Transferència de la Universitat Jaume I de Castelló, per la que es convoquen ajudes dirigides als doctorands i doctorandes de l'Escola de Doctorat de la Universitat Jaume I que realitzen tesi doctoral en col·laboració amb una empresa de la Comunitat Valenciana i opten a la menció de doctorat industrial, per a les despeses de matrícula i la realització d'activitats formatives. [2022/4592]  
  
  
BDNS (identif.): 627427.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/627427  
  
Primer. Beneficiaris  
Poden ser persones beneficiàries d'aquestes beques aquelles que reunisquen els següents requisits:  
a) Els doctorands i les doctorandes de la Universitat Jaume I, amb matrícula formalitzada en el curs 2021/22, que desenvolupen una tesi directament relacionada amb un projecte d'investigació que es realitza en col·laboració amb una empresa que tinga seu a la Comunitat Valenciana, amb la finalitat d'optar a l'esment industrial  
b) En el cas de sol·licitants de segona anualitat i posteriors és necessari haver obtingut informe favorable en l'última avaluació realitzada.  
  
  
Segon. Finalitat  
L'objecte d'aquest programa d'ajudes és subvencionar les despeses de matrícula dels ensenyaments de doctorat, així com estimular la mobilitat dels doctorands i de les doctorandes per a desenvolupar activitats formatives de doctorat, directament relacionades amb el projecte d'investigació de la tesi, en centres estrangers o espanyols situats en una localitat diferent de la del centre d'adscripció de la persona sol·licitant i que impliquen el seu canvi de residència. Amb aquest objectiu, aquestes ajudes es destinen a sufragar parcialment les despeses associades a l'activitat formativa i, en particular, aquelles que donen compliment a les hores formatives necessàries per a realitzar el dipòsit de la tesi.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
La dotació per a taxes acadèmiques dels ensenyaments de doctorat serà la necessària per a cobrir les despeses de matrícula a tots els doctorands i doctorandes que opten a l'esment industrial i ho sol·liciten. La dotació total destinat a la concessió d'ajudes per a activitats formatives és de 10.000 ?.  
  
Cinqué. Termini de presentació de sol·licituds  
Les sol·licituds, dirigides a l'Escola de Doctorat, s'han de presentar pel registre electrònic de la Universitat Jaume I (http://www.registre.uji.es) o per qualsevol dels procediments establits en l'article 16.4 de la Llei 39/2015 en el termini de 10 dies a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV).  
  
Castelló de la Plana, 13 de maig de 2022.- La rectora, p. d. (R 01.10.2019), el vicerector d'Investigació i Transferència: Jesús Lancis Sáez.